Torsdag eftermiddag var en 35-årig mand involveret i en arbejdsulykke på havnen i Nørresundby. Ulykken skete ved byggeriet på Havnegade, hvor den 35-årige befandt sig en en arbejdselevator på ydersiden af bygningen. Elevatoren hang i ti meters højde, da den pludselig faldt ned, stadig med den 35-årige mand i. Ifølge vagtchefen ved Nordjyllands Politi er manden uden for livsfare, men præcis hvor slemt han er komet til skade, kan politiet ikke sige noget om. Arbejdstilsynet blev straks underrettet og har været på stedet for at undersøge, hvordan ulykken kunne ske.

Referat:
En 35-årig mand er kommet til skade men er uden for livsfare efter en arbejdsulykke torsdag eftermiddag.